9 grader nord

**9 grader nord** er et norsk band fra Bergen, etablert i 2015. 

Bandet frontes av søstrene  og  som har foreldre fra Jaffna i Sri Lanka, og navnet henspiller på Jaffna som ligger ni grader nord for ekvator. Bandet  henter inspirasjon fra et mangfold av musikalske stiler, inkludert karnatisk musikk, baila og tamilsk folkemusikk med andre musikksjangere. Bandet, bestående av søstrene Mira og Dipha Thiruchelvam, Jakob Sisselson Hamre og Jakob Sønnesyn, er kjent for sine energiske, opprørske og selvsikre sceneopptredener, og inkorporerer en rekke instrumenter som bambusfløyte og cajon for å skape en unik og fengslende lyd.

Siden starten i 2015 har bandet opptrådt på utallige prestisjetunge norske festivaler og store og små klubbscener rundt om i Norge, i tillegg til å hatt noen uforglemmelige TV-opptredener. Deres allsidighet har ført til at de har kunnet tatt på seg spennende prosjekter som å samarbeide med Kringkastingsorkesteret, tolke maleriene til Munch, opptreden på Trygdekontoret, og utallige skoleturnéer rundt omkring i hele Norge.

Deres debutplate Jaffna som ble gitt ut høsten 2019, ble godt tatt imot med gode anmeldelser og tildeling av Subjektprisen 2019 i kategorien “Årets artist”. Fire år etter første platen ga de ut sin andre plate kalt “Yalpanam” som de fikk Spellemannprisen 2023 i "åpen klasse". Navnet på platen spiller videre på navnet på første platen “Jaffna”, hjembyen på Sri Lanka der foreldrene til søstrene Mira og Dipha kommer fra. Første platen ble gitt navnet “Jaffna”, det byen ble kalt etter den britiske koloniseringen, mens “Yalpanam” er det gamle, originale navnet til den vakre byen. 

Platen "Yalpanam" er en kronologisk historie som starter fra når foreldrene til søstrene kom til Norge, og tar lytteren videre til de indre konfliktene de som minoritets-kunstnere opplever når de prøver å navigere mellom to verdener, og til slutt er platen innom den konstante søken etter anerkjennelse og bekreftelse fra sine egne. De føler de tar vare på den tamilske kulturen gjennom å ha funnet en kulturell balanse, men det oppleves som at kunsten ikke er relaterbar for deres egne. Er den blitt for fjern?

I 2020 vant bandets produsent, komponist og låtskriver Edvard-prisen i kategorien "Utfordrer" for bandets debutplate “Jaffna”. Hun har hatt stor suksess som produsent og komponist og vant nylig All Africa Music Awards i kategorien "Best African Jazz of the Year" med sangen «Deemi», som hun produserte og komponerte for artisten Gutu Abera . Sommeren 2022 ble Mira Thiruchelvam invitert med som fløytist i bandet til den norske rapduoen Karpe. Etter ti utsolgte liveshow i Oslo Spektrum med totalt 100.000 publikummere, ble hun i 2023 invitert med som fast musiker i bandet på Karpe sin aller første Europaturné, og videre på sommerturé.

Foreldrene til søstrene Mira og Dipha flyktet fra borgerkrigen på Sri Lanka på 1980-tallet, og har siden den gang vært dedikert til å bevare sin tamilske kulturarv. Dette engasjementet er tydelig i 9 grader nords musikk. Deres andre album gjenspeiler bandets dypt forankrede ønske om å bevare sin tamilske kulturarv, som har vært en betydelig drivkraft og motivasjon for deres beslutning om å synge på tamil og bruke tradisjonelle klær fra hjemlandet.

## Medlemmer
* : vokal, bansuri (bambusfløyte), gitar
* : bansuri (bambusfløyte), gitar, kor
* : bassgitar, gitar, kor
* : cajon (perkusjonsinstrument), djembe, kor

## Diskografi
* *Jaffna* (2019)
* *Yalpanam* (2023)
* *Kven er vi* (2024) Odd Nordstoga & 9 grader nord til filmen Kvitebjørn Kong Valemon
*

## Referanser


## Eksterne lenker
*